Diari Oficial de la Generalitat Valenciana


Sumari del DOGV 5889, del 10-11-2008 (2008/12062)

RESOLUCIÓ de 27 d'octubre de 2008, del president de l'Agència Valenciana d'Avaluació i Prospectiva, per la quals es convoca la primera edició dels Premis de Prospectiva Comunitat Valenciana.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5889

Data del DOGV
:   10-11-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/12630


Data del document
:   27-10-2008

Organisme emissor
:   Agència Valenciana d'Avaluació i Prospectiva

Tipus de document
:   Resolució

Anàlisi jurídica

 Descriptors 

:   * avaluació tecnològica
    * política de medi ambient
    * tecnologia
    * empresa
    * educació
    * economia
    * política d'investigació
    * sociologia
    * canvi tecnològic
    * corrent migratori
    * distinció honorífica
    * innovació
    * política energètica
    * projecte d'investigació

RESOLUCIÓ de 27 d'octubre de 2008, del president de l'Agència Valenciana d'Avaluació i Prospectiva, per la quals es convoca la primera edició dels Premis de Prospectiva Comunitat Valenciana. [2008/12476]
La Llei Orgànica 5/2006, de 25 de maig, de la Generalitat, de creació de l'Agència Valenciana d'Avaluació i Prospectiva (AVAP), configura l'AVAP com a entitat de dret públic sotmesa al dret privat, de les previstes en l'article 5.2 del Text Refós de la Llei d'Hisenda Pública Valenciana. Entre les funcions encomanades a l'Agència es troba la prospectiva i anàlisi de les noves demandes tecnològiques, científiques i universitàries d'utilitat per a la Comunitat Valenciana. I per a realitzar estes funcions la llei estipula que l'AVAP podrà realitzar qualsevol activitat que ajude a l'Agència en els seus objectius.
Així mateix, el Decret 6/2008, de 18 de gener, del Consell, pel que s'aprova el Reglament de l'AVAP, torna a arreplegar entre les seues funcions la prospectiva i anàlisi de les noves demandes tecnològiques, científiques i universitàries d'utilitat per a la Comunitat Valenciana, i torna a autoritzar les activitats que siguen necessàries, sempre emparades en la llei de creació de l'AVAP i la resta de lleis aplicables de l'ordenament jurídic, per a la consecució dels seus objectius.
Per això, fent ús de les competències assignades en la Llei 5/2006, de 25 de maig, de la Generalitat, de creació de l'AVAP, i el Decret 6/2008, de 18 de gener, del Consell, pel que s'aprova el Reglament de l'AVAP, i d'acord amb el que establix la Llei 38/2003, de 17 de novembre, General de Subvencions i el Text Refós de la Llei d'Hisenda Pública Valenciana, aprovat pel Decret Legislatiu de 26 de juny del 1991, vista la proposta del director general de l'AVAP, resolc:
Primer. Convocatòria
Aprovar la primera edició dels Premis de Prospectiva Comunitat Valenciana per al 2009, sobre estudis de prospectiva relacionats amb l'educació, ciència, tecnologia, empresa, moviments migratoris, tendències sociològiques, economia, energia, medi ambient i altres matèries d'interés científic i social per a la Comunitat Valenciana.
Segon. Finançament
La convocatòria està dotada amb 10.000 euros, finançada a càrrec del capítol IV de l'Agència Valenciana d'Avaluació i Prospectiva per a l'exercici 2009, quedant condicionada a l'aprovació de la Llei de Pressupostos de la Generalitat Valenciana per a l'any 2009, de conformitat amb el que disposa l'article 56 del Reglament de la Llei de Subvencions, aprovat Mitjançant el Reial Decret 887/2006, de 21 de juliol, que establix la tramitació anticipada del gasto.
Els premis que es convoquen per mitjà de la present resolució no precisen de la seua notificació a la Comissió Europea, per no reunir els requisits de l'article 87.1 del Tractat de la CE. De conformitat amb l'article 3.4 del Decret 147/2007, de 7 de setembre, del Consell, pel que es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'ha remés, a la Direcció General d'Economia, el corresponent informe de no subjecció a la Política de la Competència de la Unió Europea en què es justifica adequadament la no aplicació de l'apartat 1 de l'article 87 del Tractat CE, al no afectar la competència en raó a la qualitat del beneficiari o beneficiària i al fi de l'ajuda.
Tercer. Bases
Aprovar les bases per les quals es regula la primera convocatòria dels Premis de Prospectiva Comunitat Valenciana sobre estudis de prospectiva relacionats amb l'educació, ciència, tecnologia, empresa, moviments migratoris, tendències sociològiques, economia, energia, medi ambient i altres matèries d'interés científic i social per a la Comunitat Valenciana, que figuren com a annex I de la present resolució.
DISPOSICIONS FINALS
Primera
Es faculta el director general de l'Agència Valenciana d'Avaluació i Prospectiva perquè dicte les instruccions necessàries per a l'aplicació de la present resolució, i es delega en ell, la facultat per a resoldre la concessió dels premis a què es referix esta convocatòria, l'autorització i disposició del crèdit, la formulació de la proposta de pagament dels premis i la resta d'actes de gestió comptable per a l'execució de la resolució.
Segona
La present resolució produirà efectes des de l'endemà de la seua publicació en el Diari Oficial de Comunitat Valenciana.
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o bé cabrà plantejar directament recurs contenciós administratiu, en els terminis i davant dels órgans que s'indiquen a continuació:
a) El recurs de reposició haurà d'interposar-se davant del president de l'AVAP, en el termini d'un mes a comptar des de l'endemà de la publicació.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
València 27 d'octubre de 2008. El president de l'Agència Valenciana d'Avaluació i Prospectiva: Alejandro Font de Mora Turón
ANNEX I
Bases dels Premis de Prospectiva Comunitat Valenciana
Primera. Convocatòria
L'Agència Valenciana d'Avaluació i Prospectiva convoca la primera edició dels Premis de Prospectiva Comunitat Valenciana, sobre estudis de prospectiva relacionats amb l'educació, ciència, tecnologia, empresa, moviments migratoris, tendències sociològiques, economia, energia, medi ambient o altres matèries d'interés social d'utilitat per a la Comunitat Valenciana.
Podran participar en la dita convocatòria les persones físiques que tinguen la condició d'investigadores integrades en institucions o centres d'investigació espanyols.
La convocatòria queda dotada amb tres premis de 6.000 euros, 3.000 euros i 1.000 euros, respectivament, a més de la publicació de l'estudi a càrrec de l'Agència Valenciana d'Avaluació i Prospectiva. Els beneficiaris d'estos premis seran les persones físiques descrites en l'apartat anterior.
Segona. Característiques bàsiques dels estudis
1. Els aspirants podran participar amb qualssevol estudi o estudis de prospectiva inèdits, relacionats amb alguna de les matèries incloses en la base primera d'esta convocatòria.
2. Els estudis podran ser firmats per investigadors individuals o en grup, i en este cas un d'ells haurà de ser identificat com a investigador o investigadora principal.
3. No hi ha limitació quant al nombre de pàgines ni a l'extensió dels treballs o estudis que siguen presentats a la convocatòria.
4. No obstant això, els estudis hauran d'anar acompanyats d'un resum en què de manera succinta queden exposats els punts següents:
- Estat de la qüestió objecte d'anàlisi.
- Enfocament analític general del treball.
- Metodologia i fonts d'informació.
- Índex de l'estudi.
- Resum de les conclusions.
- Breu historial de l'equip d'investigació o curriculum vitae de l'investigador o investigadora individual que presenta el treball.
Tercera. Mode de participar
1. Per a participar en la present convocatòria, els investigadors individuals hauran de presentar en la seu de l'AVAP, o per qualsevol dels procediments establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'imprés de sol·licitud conforme al model normalitzat que figura en l'annex II d'esta convocatòria, i que es podrà obtindre en la pàgina web: www.avap.es i en la seu de l'AVAP sítia en la plaça Tetuan, número 8, 4t pis de València.
2. Les sol·licituds aniran acompanyades de la documentació següent:
- Fotocòpia degudament compulsada o confrontada del DNI.
- Declaració responsable de no estar incurs en les prohibicions per a obtindre la condició de beneficiari assenyalades en l'article 13 de la Llei 38/2003, de 17 de novembre, General de Subvencions. Esta declaració es troba arreplegada en l'apartat c de la sol·licitud de participació en la convocatòria dels premis que consta com a annex II.
- Els estudis que es desitgen presentar a esta convocatòria, acompanyats del resum que ha sigut assenyalat en la base segona, es presentaran en paper i en suport digital o per correu electrònic a l'adreça electrònica: zjrb@yig.ni
3. El termini límit per a la remissió dels treballs i els corresponents resums, acabarà el dia 14 de març de 2009.
4. Si la documentació aportada fora incompleta o presentara errors esmenables es requerirà a les persones físiques sol·licitants perquè en el termini de deu dies esmenen la falta o acompanyen els documents preceptius, amb l'advertència que si no ho feren, se'ls tindrà per desistits de la seua sol·licitud, d'acord amb el que establix l'article 71, de la Llei de Règim Jurídic de les Administracions Públiques i del Procediment Administratiu Comú i amb els efectes previstos en l'article 42.1 de l'esmentada llei. Addicionalment, també podrà comunicar-se la dita incidència per correu electrònic.
5. La resolució de la concessió dels premis es dictarà en el termini de tres mesos, des de la finalització del termini per a la presentació de sol·licituds, la qual serà publicada en el Diari Oficial de la Comunitat Valenciana i en la pàgina web de l'AVAP: www.ava.es.
6. Els estudis presentats a la convocatòria seran valorats per un jurat que estarà compost per les persones següents:
President: el president de l'AVAP.
Vicepresidenta: la secretària autonòmica d'Universitat i Ciència.
Vocals:
El director general de Política Científica.
El director general de l'AVAP.
Un representant de l'Alt Consell Consultiu en Investigació, Desenrotllament i Innovació de la Presidència de la Generalitat.
Un científic o investigador de reconegut prestigi, membre del Comité de Direcció de l'AVAP.
Un artista o intel·lectual de reconegut prestigi, membre del Comité de Direcció de l'AVAP.
Secretària: la gerent de l'AVAP.
7. El Jurat valorarà els estudis tenint en compte els següents criteris i barem:
- Interés i oportunitat de l'objecte de la investigació (10%).
- Metodologia i fonts d'informació (20%).
- Anàlisi prospectiu (30%).
- Rigor cientificotècnic (20%).
- Conclusions (20%).
8. La valoració realitzada pel Jurat serà vinculant a l'efecte de dictar la resolució de la concessió dels premis arreplegats en esta convocatòria.
9. La participació en esta convocatòria implica l'acceptació de totes les seues bases i de les condicions establides per la resolució de la concessió.
Quarta. Publicació dels estudis premiats
1. De conformitat amb la base primera d'esta convocatòria, els treballs premiats seran publicats per l'Agència Valenciana d'Avaluació i Prospectiva.
2. En tals publicacions es farà constar de forma visible l'autoria de l'obra. Els autors podran disposar del contingut total o parcial de l'obra per a eventuals publicacions amb l'autorització prèvia de l'AVAP. Estes inclouran una menció en la primera nota a peu de pàgina a l'AVAP i al títol de l'estudi premiat en este concurs.
3. Els autors dels estudis premiats cedixen amb caràcter exclusiu els drets d'autor sobre l'obra a favor de l'AVAP. Esta es reserva el dret de publicació, inclosa la reedició, en el format que considere més oportú, així com el dret d'explotació i divulgació en totes les modalitats conegudes.
4. Els investigadors, si és el cas, es consideraran autors solidaris de l'estudi, no podent-se atribuir autories parcials.
5. No obstant això, els autors dels treballs no premiats podran acordar la seua difusió per l'AVAP, en el cas que ambdós parts ho consideren convenient.
ANNEX II / ANEXO II